**McLaren ataskaita** – Kanados mokslininko prof. Ričardo Maklareno tyrimo, apie sisteminį Rusijos dopingo vartojimą, iš dviejų dalių sudaryta santrauka.

2016 m. gegužę tyrimą užsakė Pasaulinė antidopingo agentūra, ji mokslininkui R.McLaren pavedė patikrinti buvusio Rusijos antidopingo agentūros vadovo Grigorijaus Rodčenkovo teiginius apie sisteminį dopingo vartojimą Rusijoje.

Tų pačių metų liepą McLaren pateikė pirmąją tyrimo išvadų dalį, kurioje kalbama apie Rusijos sportininkų sisteminį ir valstybės palaikoma dopingo vartojimą 2014 m. žiemos olimpinėse žaidynėse. Gruodį išleistoje antroje tyrimo išvadų dalyje detaliau įrodoma apie sisteminį Rusijos sportininkų dopingo vartojimą.

I tyrimo dalis
--------------

Ataskaitoje minimi BEREG KIT šlapimo mėginių surinkimo buteliukai
2016 m. liepos 18 d. R. McLaren pateikė pirmąją tyrimo išvadų dalį, sudaryt1 iš 97 psl. Nors tyrimui skirtos vos 57 d. mokslininkas rado įrodymų apie sisteminį dopingo vartojimą, apklausus liudytojus, peržiūrėjus tūkstančius rašytinių ir skaitmeninių dokumentų, atlikus laboratorinius bandymus ir patikrinus Rusijos sportininkų mėginius. 

Ataskaitoje teigiama, kad "be didesnių abejonių" Rusijos sporto ministerija, FSB ir WADA akredituota laboratorija Maskvoje veikė "gindama dopingą vartojančius Rusijos sportininkus". R. McLaren nustatė, kad Rusijos atletų mėginiai buvo atidaromi ir pakeičiami "be jokių įkalčių neutraliai akiai".

Olimpinėse žaidynėse sportininkų mėginiams naudoti specialūs buteliukai (vad. "BEREG-KIT"). Teigta, jog jų neįmanoma atidaryti nesulaužant. Tačiau radus mikroskopinius įbrėžimus buteliukų viduje įrodyta, kad Rusijoje tei buteliukai atidarinėti spec. įrankiais, o mėginiai sukeičiami.

Tyrime nustatyta, kad toks mėginių klastojimas vyko mažiausiai "nuo 2011 m. pabaigos iki 2015 m. rugpjūčio", o metodas naudotas mažiausiai su 643 mėginiais. Tai minimumas, mat tyrėjai neprileisti prie visų Rusijos įrašų. Klastoti mėginiai nustatyti tokiuose sportuose:

* Atletika (139)
* Sunkumų kilnojimas (117)
* Ne olimpinės sporto šakos (37)
* Parolimpinės sporto šakos (35)
* Imtynės (28)
* Kanojų irklavimas (27)
* Dviračių sportas (26)
* Riedlenčių sportas (24)
* Plaukimas (18)
* Ledo ritulys (14)
* Slidinėjimas (13)
* Futbolas (11)
* Irklavimas (11)
* Biatlonas (10)
* Bobslėjus (8)
* Dziudo (8)
* Tinklinis (8)
* Boksas (7)
* Rankinis (7)
* Tekvondo (6)
* Fechtavimas (4)
* Triatlonas (4)
* Šiuolaikinė penkiakovė (3)
* Šaudymas (3)
* Paplūdimio tinklinis (2)
* Kerlingas (2)
* Krepšinis (1)
* Buriavimas (1)
* Snieglenčių sportas (1)
* Stalo tenisas (1)
* Vandensvydis (1)

* Pirmojo tyrimo išvadų dalis

II tyrimo dalis
---------------

2016 m. gruodžio 9 d. išleista antroji tyrimo išvadų dalis.

Joje teigiama, kad nuo 2011 iki 2015 m. daugiau nei tūkstantis Rusijos sportininkų įv. sporto šakose gavo naudos iš dopingo tyrimų klastojimo. El.paštų tyrimai atskleidė, kad tarp tokių sportininkų buvo ir 5 akli sunkumų kilnotojai, vartoti dopingą skatinti sau nežinant. Jiems buvo po 15 metų.

* Antroji tyrimo išvadų dalis

Tyrimo rezultatas
-----------------

Po tyrimo išvadų WADA paskelbė, kad Rusijos antidopingo agentūra negali veikti, tad rusų sportininkams turėtų būti neleistina dalyvauti 2016 m. vasaros olimpinėse žaidynėse Brazilijoje. Tarptautinis olimpinis komitetas nepritarė tokioms rekomendacijoms ir leido kiekvienai sporto federacijai nuspręsti dėl Rusijos sportininkų dalyvavimo olimpiadoje. Dieną prieš olimpinių žaidynių pradžią 278 sportininkams buvo leista dalyvauti žaidynėse, o 111 buvo pašalinti dėl dopingo vartojimo.

Priešingai kolegoms, Tarptautinis parolimpinis komitetas, nusprendė pašalinti Rusijos komandą iš 2016 m. vasaros parolimpinių žaidynių ir suspenduoti Rusijos parolimpinį komitetą. Komitetas turėjo įrodymų, kad dopingo tyrimų klastojimo atvejai buvo naudojami ir 2014 m. žiemos parolimpinėse žaidynėse.

Taip pat skaitykite
-------------------

* Dopingas Rusijoje

Šaltiniai
---------

1. ↑  MCLAREN INDEPENDENT INVESTIGATION REPORT - PART I
2. ↑  MCLAREN INDEPENDENT INVESTIGATION REPORT - PART II
3. ↑  Russia May Face Olympics Ban as Doping Scheme Is Confirmed
4. ↑  Russian doping: McLaren report says more than 1,000 athletes implicated
5. ↑  Ruiz, Rebecca R. (9 December 2016). „Russia's Doping Program Laid Bare by Extensive Evidence in Report". *The New York Times*.
6. ↑  Ostlere, Lawrence (9 December 2016). „McLaren report: more than 1,000 Russian athletes involved in doping conspiracy". *The Guardian*.
7. ↑  Ellingworth, James (13 December 2016). „Emails show how Russian officials covered up mass doping". *Associated Press*. Suarchyvuota iš originalo 14 December 2016.
8. ↑  WADA Statement: Independent Investigation confirms Russian State manipulation of the doping control process
9. ↑  DECISION OF THE IOC EXECUTIVE BOARD CONCERNING THE PARTICIPATION OF RUSSIAN ATHLETES IN THE OLYMPIC GAMES RIO 2016
10. ↑  Rio 2016: 270 Russians cleared to compete at Olympic Games
11. ↑  The IPC suspends the Russian Paralympic Committee with immediate effect